**NOTĂ DE FUNDAMENTARE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Secţiunea 1: Titlul proiectului de act normativ** | | | | | | | | | |
| **HOTĂRÂRE A GUVERNULUI**  **privind actualizarea valorilor de inventar ale unor bunuri imobile din domeniul public al statului aflate în administrarea Ministerul Mediului, Apelor şi Pădurilor prin Regia Naţională a Pădurilor – Romsilva, ca urmare a reevaluării** | | | | | | | | | |
| **Secţiunea a 2-a: Motivul emiterii actului normativ** | | | | | | | | | |
| 2.1. | Sursa proiectului de act normativ | Inițiativa Ministerului Mediului, Apelor și Pădurilor | | | | | | |
| 2.2. | Descrierea situaţiei actuale | Ministerul Mediului, Apelor și Pădurilor funcționează ca organ de specialitate al administrației publice centrale, cu personalitate juridică, în subordinea Guvernului, care administrează bunurile din domeniul public al statului de natura celor prevăzute la art.136 alin.(3) din Constituţia României, republicată, la art.286 alin.(2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, precum şi alte bunuri prevăzute în anexa nr. 12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.  În conformitate cu prevederile art.288 alin.(1) și art.299 din Ordonanța de urgență a Guvernului nr. 57/2019, cu modificările și completările ulterioare, „Inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului”.  Totodată, art.2 alin.(1) şi (2) din Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, prevede că: „modificările intervenite în inventarul centralizat al bunurilor din domeniul public al statului se aprobă în condiţiile legii, prin acte normative adoptate în acest sens, iniţiate de către ministere sau de alte organe de specialitate ale autorităţilor publice centrale, aflate în subordinea Guvernului, precum şi de autorităţi administrative autonome şi autorităţile administraţiei publice locale, prin Ministerul Administraţiei şi Internelor. Operarea modificărilor în inventarul centralizat al bunurilor din domeniul public al statului se face prin sistemul securizat al Ministerului Finanţelor de către instituţiile prevăzute la alin.(1), în termen de 90 de zile de la intrarea în vigoare a actelor normative prevăzute la alin. (1).”  În conformitate cu prevederile art. 2ˡ coroborate cu cele ale art. 2² din Ordonanța Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, “reevaluarea activelor fixe corporale se efectuează cu scopul determinării valorii juste a acestora, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă” și “începând cu data de 1 ianuarie 2008, activele fixe corporale de natura construcţiilor şi terenurilor aflate în patrimoniul instituţiilor publice vor fi reevaluate cel puţin o dată la 3 ani, în condiţiile prevăzute la art. 2ˡ, de o comisie numită de conducătorul instituţiei publice sau de evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului în care s-a efectuat reevaluarea”. | | | | | | |
| 2.3. | Schimbări preconizate | Prin promovarea prezentului proiect de act normativ se are în vedere actualizarea valorilor de inventar ale unor bunuri imobile din domeniul public al statului aflate în administrarea Ministerul Mediului, Apelor şi Pădurilor prin Regia Naţională a Pădurilor – Romsilva, ca urmare a reevaluării, ce s-a realizat, conform anexei la prezentul proiect de hotărâre a Guvernului, având la bază:   1. Ordinul ministrului finanțelor publice nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare; 2. Ordinul ministrului economiei şi finanţelor nr.3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările și completările ulterioare; 3. Ordinul ministrului mediului, apelor și pădurilor nr.126/2022, privind aprobarea reevaluării în anul 2022 a activelor fixe corporale care aparțin domeniului public al statului, date în administrarea Regiei Naționale a Pădurilor - Romsilva precum și constituirii Comisiei de reevaluare a acestora.   Conform actelor normative prezentate, bunurile care au fost supuse reevaluării sunt bunuri imobile care fac parte din domeniul public al statului, fiind în administrarea Ministerului Mediului, Apelor și Pădurilor prin Regia Națională a Pădurilor - Romsilva. Aceste bunuri sunt înscrise în Inventarul centralizat al bunurilor din domeniul public al statului care este gestionat de Ministerul Finanțelor, și reprezintă acele bunuri imobile care sunt proprietatea statului și sunt destinate utilizării publice sau pentru îndeplinirea unor servicii publice.  Menționăm faptul că anexa proiectului de act normativ a fost întocmită cu respectarea prevederilor Ordinului ministrului finanțelor publice nr.1718/2011 pentru aprobarea Precizărilor privind întocmirea și actualizarea inventarului centralizat al bunurilor din domeniul public al statului, cu modificările și completările ulterioare. | | | | | | |
| 2.4. | Alte informaţii | Prin Decizia nr. 25/17.01.2022, Directorul General al Regiei Naționale a Pădurilor – Romsilva a dispus reevaluarea bunurilor imobile aflate în domeniul public al statului și administrarea Ministerul Mediului, Apelor și Pădurilor prin Regia Națională a Pădurilor – Romsilva, întocmită la data de 31 decembrie 2021, din următoarele categorii:   1. terenuri; 2. amenajări de terenuri; 3. construcţii.   Actualizarea valorii bunurilor imobile de natura terenurilor şi/sau a construcţiilor, s-a facut având în vedere următoarele:  a) valoarea de înregistrare în contabilitate a activelor fixe corporale care se reevaluează;  b) data intrării în patrimoniu. Data intrării în patrimoniu a activelor fixe corporale, s-a considerat:   * data înscrisă în documentele de achiziție întocmite pentru activele fixe corporale procurate cu titlu oneros, care nu au mai fost reevaluate; * data înscrisă în documentele întocmite pentru activele fixe corporale construite sau produse de instituțiile publice, care nu au fost reevaluate; * data înscrisă în documentele transmise de donator, pentru activele fixe dobândite cu titlu gratuit, care nu au mai fost reevaluate; * data înscrisă în documentele de intrare în patrimoniu prin alte modalități de dobândire (transfer, expropriere, hotărâre judecătorească etc.), care nu au mai fost reevaluate;   c) data ultimei reevaluări, pentru activele fixe corporale care au mai fost reevaluate anterior;  d) indicele prețurilor de consum comunicat de Institutul Național de Statistică la adresa: www.insse.ro;  e) valoarea de înregistrare în contabilitate actualizată (valoarea reevaluată la data când se efectuează reevaluarea), determinată prin înmulţirea valorii de înregistrare în contabilitate cu indicele prețurilor de consum (IPC – Total) comunicat de către Institutul Naţional de Statistică pentru intervalul cuprins între:   * data înregistrării în evidenţa contabilă a bunurilor imobile care nu au fost reevaluate şi luna decembrie 2021; * data ultimei reevaluări înregistrate în evidenţa contabilă pentru bunurile imobile care au fost reevaluate şi luna decembrie 2021; * data recepției reabiltării şi luna decembrie 2021.   Determinarea valorii actualizate a bunurilor imobile de natura terenurilor şi / sau amenajărilor de terenuri şi / sau a construcţiilor s-a realizat utilizând următoarele:   * „Situația diferențelor din reevaluarea activelor fixe corporale din domeniul public care nu se amortizează” la Normele metodologice privind reevaluarea și amortizarea activelor fixe corporale aflate în patrimoniul instituțiilor publice aprobate prin Ordinul ministrului economiei și finanțelor nr. 3471/2008, cu modificările și completările ulterioare. Această situație a fost întocmită pentru toate bunurile prevăzute la art. 2, cu excepția celor cu valori nejustificat de mici (spre ex. bunuri cu valoare de inventar de 0 lei, 1 leu, 100 lei etc.) pentru care procedura nu poate conduce la o valoare reevaluată reală. * „Situația diferențelor din reevaluarea activelor fixe corporale din domeniul public care nu se amortizează, la data de 31.12.2021, pentru care comisia stabilește valoarea justă”. Această situație a fost întocmită exclusiv pentru bunurile care la data reevaluării figurează în evidența contabilă cu valori nejustificat de mici (spre ex. bunuri cu valoare de inventar de 0 lei, 1 leu, 100 lei etc) pentru care procedura stabilită prin situația prezentată la punctul anterior nu poate conduce la o valoare reevaluată reală. În scopul reevaluării acestor active fixe corporale la valoarea justă, comisia a apreciat starea, respectiv gradul de uzură fizică și morală, utilitatea și valoarea de piață a acestora.   Raportul privind reevaluarea bunurilor imobile din domeniul public al statului aflate în administrarea Ministerului Mediului, Apelor și Pădurilor prin Regia Națională a Pădurilor - Romsilva la data de 31.12.2021, înregistrat la RNP - Romsilva cu numărul 4060/2022, a fost trimis la Ministerul Mediului, Apelor și Pădurilor - Direcția Economico-Financiară, unde a fost aprobat conform adresei DEF/9985/2022.  Potrivit raportului de reevaluare a bunurilor imobile din domeniul public al statului administrate de Ministerul Mediului, Apelor și Pădurilor prin Regia Națională a Pădurilor - Romsilva, la data de 31.12.2021, au fost reevaluate un total de 12.176 bunuri imobile, evaluându-se o valoare totală de 4.675.795.841 lei. Din totalul bunurilor, 11.196 de bunuri imobile au fost identificate în Inventarul Centralizat al bunurilor aflate în domeniul public al statului, cu o valoare reevaluată la aceeași dată de 3.991.881.109 lei, și acestea sunt prevăzute în anexa la proiectul de act normativ prezentat. Celelalte 980 de bunuri imobile, evaluându-se la 683.914.721 lei, nu sunt înscrise în Inventarul centralizat al bunurilor din domeniul public al statului, dar se vor promova în viitor proiecte de acte normative pentru înscrierea lor.  Înscrierea bunurilor din domeniul public al statului în Inventarul centralizat al bunurilor din domeniul public al statului s-a realizat astfel:   * În baza Hotărârii Guvernului nr.1705/2006, cu modificările și completările ulterioare, bunurile din domeniul public al statului au fost înscrise în Inventarul centralizat al bunurilor din domeniul public al statului fără a fi nevoie de acte normative, fără a fi înscrise în Sistemul integrat de cadastru și fără a fi necesară prezentarea extraselor de carte funciară. Acest lucru a fost posibil deoarece art. 1 și 2 din această hotărâre aprobă inventarul centralizat al bunurilor din domeniul public al statului, iar art. 2 alin. (1) menționează că modificările ulterioare ale inventarului trebuie aprobate prin acte normative inițiate de către ministere sau alte organe de specialitate ale autorităților publice centrale subordonate Guvernului; * Conform pct. 2, paragrafului al 3-lea din Precizarea privind întocmirea şi actualizarea inventarului centralizat al bunurilor din domeniul public al statului din 03.03.2011, aprobată prin Ordinul ministrului finanțelor publice nr.1718/2011, este stipulat faptul că, în cazul în care se inițiază acte normative pentru modificarea inventarului centralizat al bunurilor din domeniul public al statului referitoare la imobile, datele de identificare ale acestora trebuie să corespundă cu cele din cartea funciară a imobilelor respective. * În anul 2018, a fost adăugat un nou punct prin Ordinul ministrului finanțelor publice nr. 2152/2018, privind modificarea și completarea anexei la Ordinul ministrului finanţelor publice nr.1718/2011 pentru aprobarea Precizărilor privind întocmirea şi actualizarea inventarului centralizat al bunurilor din domeniul public al statului, care se referă la întocmirea și actualizarea inventarului centralizat al bunurilor din domeniul public al statului. Acest nou punct impune obligația prezentării extraselor de carte funciară pentru imobilele care sunt incluse în proiectele de acte normative de actualizare a inventarului, cu excepția cazurilor în care se modifică valoarea de inventar a bunurilor ca urmare a reevaluării conform prevederilor legale în vigoare și numărul cărții funciare al acestor bunuri figurează deja în Inventarul centralizat al bunurilor din domeniul public al statului.   Astfel, în timp ce inițial bunurile din domeniul public al statului au fost înscrise în Inventarul centralizat al bunurilor din domeniul public al statului fără a fi necesare acte normative sau prezentarea extraselor de carte funciară în Sistemul integrat de cadastru și carte funciară, în prezent, în majoritatea cazurilor de modificare a inventarului centralizat al bunurilor din domeniul public al statului se impune prezentarea extraselor de carte funciară. Aceasta este necesară inclusiv cu ocazia scoaterii bunurilor din inventar sau a modificării valorii, inclusiv ca urmare a reevaluării, conform prevederilor introduse prin Ordinul ministrului finanțelor publice nr. 2152/2018.  Art. 22 din Ordonanța Guvernului nr. 81/2003 prevede că activele fixe corporale, cum ar fi construcțiile și terenurile din patrimoniul instituțiilor publice, trebuie să fie reevaluate cel puțin o dată la trei ani. Ca urmare, Regia Națională a Pădurilor - Romsilva este obligată să reevalueze bunurile din domeniul public al statului la fiecare trei ani. Începând cu anul 2018, în urma modificărilor aduse prin Ordinul ministrului finanțelor publice nr.2152/2018, modificarea valorii bunurilor din inventarul centralizat al bunurilor din domeniul public al statului ca urmare a reevaluării, pentru care nu există cadastru sau număr de carte funciară înscris în inventarul centralizat, nu a putut fi actualizată.  Prin intermediul acestui proiect de act normativ, se propune aplicarea art. 19 alin. (1¹) din Legea nr. 46/2008 privind Codul Silvic, republicată cu modificările și completările ulterioare. Acest articol prevede că înregistrarea fondului forestier în inventarul centralizat al bunurilor din domeniul public al statului, precum și actualizarea acestuia, până la înregistrarea în sistemul integrat de cadastru, trebuie să fie efectuate de autoritatea publică centrală responsabilă de silvicultură, în conformitate cu prevederile amenajamentelor silvice actualizate cu intrările/ieșirile aprobate cu acte legale. Cu toate că aceste bunuri au fost înscrise în inventarul centralizat fără a fi înregistrate în Sistemul integrat de cadastru și carte funciară, Regia Națională a Pădurilor – Romsilva este obligată să reevalueze periodic toate bunurile care fac obiectul domeniului public. În acest sens, proiectul de act normativ propune actualizarea inventarului centralizat, pentru a elimina diferențele semnificative între valoarea înregistrată în contabilitate și valoarea evidențiată în Inventarul centralizat al bunurilor din domeniul public al statului.  Necesitatea şi oportunitatea promovării proiectului de act normativ, realitatea şi corectitudinea datelor prezentate aparţin Regiei Naţionale a Pădurilor – Romsilva care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009. | | | | | | |
| **Secţiunea a 3-a: Impactul socioeconomic** | | | | | | | | | |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. | | | | | | |
| 3.2. | Impactul social | Proiectul de act normativ nu se referă la acest subiect. | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | |
| 3.4. | Impactul macroeconomic | Proiectul de act normativ nu se referă la acest subiect. | | | | | | |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | |
| 3.6. | Impactul asupra mediului înconjurător | Proiectul de act normativ nu se referă la acest subiect. | | | | | | |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. | | | | | | |
| 3.9. | Alte informaţii | Nu au fost identificate. | | | | | | |
| **Secţiunea a 4-a: Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | | |
| - în mii lei (RON) – | | | | | | | | | |
| Indicatori | | | Anul curent | Următorii patru ani | | | | Media pe cinci ani | |
| 1 | | | 2 | 3 | 4 | 5 | 6 | 7 | |
| 4.1. Modificări ale veniturilor bugetare, plus/minus, din care: | | |  |  |  |  |  |  | |
| a) buget de stat, din acesta:  (i) impozit pe profit  (ii) impozit pe venit | | |  |  |  |  |  |  | |
| b) bugete locale  (i) impozit pe profit | | |  |  |  |  |  |  | |
| c) bugetul asigurărilor sociale de stat:  (i) contribuţii de asigurări | | |  |  |  |  |  |  | |
| d) alte tipuri de venituri  (se va menționa natura acestora) | | |  |  |  |  |  |  | |
| 4.2. Modificări ale cheltuielilor bugetare, plus/minus, din care: | | |  |  |  |  |  |  | |
| a) buget de stat, din acesta:  (i) cheltuieli de personal  (ii) bunuri şi servicii | | |  |  |  |  |  |  | |
| b) bugete locale:  (i) cheltuieli de personal  (ii) bunuri şi servicii | | |  |  |  |  |  |  | |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | |  |  |  |  |  |  | |
| d) alte tipuri de cheltuieli  (se va menționa natura acestora) | | |  |  |  |  |  |  | |
| 4.3. Impact financiar, plus/minus, din care: | | |  |  |  |  |  |  | |
| a) buget de stat | | |  |  |  |  |  |  | |
| b) bugete locale | | |  |  |  |  |  |  | |
| 4.4. Propuneri pentru acoperirea creşterii cheltuielilor bugetare | | |  |  |  |  |  |  | |
| 4.5. Propuneri pentru a compensa reducerea veniturilor bugetare | | |  |  |  |  |  |  | |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | |  |  |  |  |  |  | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | |  |  |  |  |  |  | |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | |  |  |  |  |  |  | |
| 4.8. Alte informații | | |  |  |  |  |  |  | |
| **Secţiunea a 5-a: Efectele proiectului de act normativ asupra legislaţiei în vigoare** | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | Prin adoptarea prezentului proiect de act normativ se completează anexa nr.12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. | | | | | | |
| 5.2. | Impactul asupra legislaţiei în domeniul achiziţiilor publice | | Proiectul de act normativ nu se referă la acest subiect. | | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | | Proiectul de act normativ nu se referă la acest subiect. | | | | | | |
| 5.3.1. | Măsuri normative necesare transpunerii directivelor UE | | Proiectul de act normativ nu se referă la acest subiect. | | | | | | |
| 5.3.2. | Măsuri normative necesare aplicării actelor legislative ale UE | | Proiectul de act normativ nu se referă la acest subiect. | | | | | | |
| 5.4. | Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | | |
| 5.5. | Alte acte normative şi/sau documente internaţionale din care decurg angajamente asumate | | Proiectul de act normativ nu se referă la acest subiect. | | | | | | |
| 5.6. | Alte informaţii | | Nu au fost identificate. | | | | | | |
| **Secţiunea a 6-a: Consultările efectuate în vederea elaborării proiectului de act normativ** | | | | | | | | | |
| 6.1. | Informaţii privind neaplicarea procedurii de participare la elaborarea actelor normative | | Proiectul de act normativ nu se referă la acest subiect. | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | | Proiectul de act normativ nu se referă la acest subiect. | | | | | | |
| 6.3. | Informaţii despre consultările organizate cu autorităţile administraţiei publice locale | | Proiectul de act normativ nu se referă la acest subiect. | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | | Proiectul de act normativ nu se referă la acest subiect. | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Proiectul de act normativ nu se referă la acest subiect. | | | | | | |
| 6.6. | Alte informaţii | | Nu au fost identificate. | | | | | | |
| **Secţiunea a 7-a: Activităţi de informare publică privind elaborarea şi implementarea**  **proiectului de act normativ** | | | | | | | | | |
| 7.1. | Informarea societăţii civile cu privire la elaborarea proiectului de act normativ | | Pentru proiectul de hotărâre a fost îndeplinită procedura prevăzută de Legea nr. 52/2003 privind transparenţa decizională în administraţia publică, republicată, cu modificările ulterioare. | | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Proiectul de act normativ nu se referă la acest subiect. | | | | | | |
| **Secţiunea a 8-a: Măsuri de implementare, monitorizarea și evaluarea proiectului de act normativ** | | | | | | | | | |
| 8.1. | Măsuri de punere în aplicare a proiectului de act normativ | | Proiectul de act normativ nu se referă la acest subiect. | | | | | | |
| 8.2. | Alte informaţii | | Nu au fost identificate. | | | | | | |

Pentru considerentele de mai sus, am elaborat prezentul proiect de **Hotărâre a Guvernului privind actualizarea valorilor de inventar ale unor bunuri imobile din domeniul public al statului aflate în administrarea Ministerul Mediului, Apelor şi Pădurilor prin Regia Naţională a Pădurilor – Romsilva, ca urmare a reevaluării**,care în forma prezentată, a fost avizat de ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**BARNA TÁNCZOS**

**AVIZĂM:**

**VICEPRIM-MINISTRU**

**HUNOR KELEMEN**

|  |  |
| --- | --- |
|  | **MINISTRUL FINANŢELOR**  **ADRIAN CÂCIU**  **MINISTRUL JUSTIŢIEI**  **MARIAN-CĂTĂLIN PREDOIU** |

|  |
| --- |
|  |